Publication: Magyar Közlöny
Issue: MK-2003-133 (Year: 2003, Number: 133)
Era: 1990-2004
Section: 1996. évi CXXVI. törvény (a továbbiakban: Tv.) módosításáról rendelkezõ 1997. évi CXXIX. törvény 11. §-ának
Paragraph Index: 239

2. A pályázattal elnyerhetõ támogatás 2.1. A támogatás formája: vissza nem térítendõ támogatás, amelyet a nyertes pályázó használhat fel. 2.2. A pályázónak minden esetben rendelkeznie kell a megpályázott összeg 10%-ának megfelelõ saját forrással. Saját forrás a pályázó által a pályázott jogcím megvalósításához biztosított forrás, amelybe nem számítható be az államháztartás alrendszereibõl nyújtott támogatás. Saját forrás lehet a pályázó rendelkezésére álló, szabadon felhasználható pénzeszköz, illetve térítésmentesen nyújtott szolgáltatás, valamint az a pénzeszköz, illetve szolgáltatás, amelyet más személy vagy szerv erre a célra a pályázó rendelkezésére bocsátott. A saját forrás meglétérõl a pályázónak nyilatkoznia kell, valamint annak pontos összegét bankszámlakivonattal, hitelígérvénnyel, szerzõdéssel vagy más megfelelõ módon igazolnia kell. 2.3. A támogatás összege kizárólag akkor használható fel az egyes költségek után járó áfa kifizetésére, ha a támogatással fedezett tevékenységgel kapcsolatban a pályázó áfa levonására vagy visszaigénylésre nem jogosult. A támogatás összege nem használható fel más jellegû adó, illetve a megbízási díjakkal vagy honoráriumokkal kapcsolatban felmerülõ adók vagy járulékok megfizetésére. 1 Civil szervezetek a Nemzeti Civil Alapprogramról szóló 2003. évi

Source: https://magyarkozlony.hu/hivatalos-lapok/f5d69ae57bb3806e09f99cf1a12d09e643011e19/dokumentumok/7e7f7696bce4b7e671957367c6c486f808d253f3/letoltes